# Алексис Клод Клеро

### от Уикипедия, свободната енциклопедия

Алексис Клод Клеро френски математик и мислител
Роден: | 7 май 1713 Париж, Франция
Починал: | 17 май 1765 Париж, Франция

Алексис Клод Клеро е френски математик и мислител.

Алексис Клеро се ражда в Париж като второто дете в многодетното семейство на Жан-Батист Клеро, преподавател по математика, и Катрин Пети.

Като малък го считали за дете-чудо. На 10 години с лекота четял трудовете на Лопитал “Аналитичен трактат на коничните сечения” и “Анализ на безкрайно малките”, а на 12 написал труд върху кривите от четвърта степен. До 18-тата си година пише знаменитите си “Изследвания на кривите с двойна кривина” и много статии по диференциална и аналитична геометрия. Със специално разрешение от краля на Франция на 14 юли 1731 година 18-годишният Клеро е обявен за академик.

В книгата си “Теория за фигурата на Земята, извлечена от принципите на хидростатиката” Клеро формулира основните теореми на висшата математика , така наречените теореми на Клеро.

През 1751 с книгата си “Теория на Луната, изведена от единствения принцип за привличането” взема награда от конкурс, обявен от Петербургската академия на науките. Осем години по-късно провежда изследвания върху Халеевата комета.

Клеро оставя трайни следи в геометрията и механиката. Изгражда теорията на криволинеините интеграли. Също така въвежда понятията – пълна диференциална функция на няколко променливи, общо решение и особени решения на диференциални уравнения. Един вид диференциални уравнения носят дори неговото име. Учебниците му “Начала на алгебрата” и “Елементи на геометрията” са едни от най-добрите за времето си.

## [редактиране] Външни препратки

- Биография на А. К. Клеро

## [редактиране] Източници

- "Выдающиеся математики", А. И. Бородин, А. С. Бугай, "Радянська школа", Киев, 1987

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B8%D1%81_%D0%9A%D0%BB%D0%BE%D0%B4_%D0%9A%D0%BB%D0%B5%D1%80%D0%BE_986a.html“.

Категория: Математици (геометрия)

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- Italiano
- 日本語
- Latviešu
- Русский
- Slovenčina
- Slovenščina
- Српски / Srpski
- Svenska
- Türkçe